Jaws: The Revenge

***Jaws: The Revenge*** (títol orichinal en anglés, en aragonés ***Tiburón: a venganza***, estrenada en Aragón con o suyo títol traduciu enta lo castellano como ***Tiburón, la venganza***) ye una cinta de cine de terror de cine estausunidense estrenada l'anyo 1987, dirichida por Joseph Sargent seguntes un guión adaptau por Michael de Guzman (basau en os personaches creyaus por Peter Benchley), con una banda sonora orichinal  de Michael Small, una dirección de fotografía de John McPherson y una producción cinematografica de Joseph Sargent ta la productora cinematografica *[[Universal Pictures]]*. Fan parte de l'elenco d'actors d'a cinta, entre d'atros, Lorraine Gary, Lance Guest, Mario Van Peebles, Michael Caine, Karen Young, Judith Barsi, Lynn Whitfield, Cedric Scott, Charles Bowleg, Melvin Van Peebles, Mary Smith, Edna Billotto, Fritzi Jane Courtney, Cyprian R. Dube, Lee Fierro, William E. Marks, Diane Hetfield y Mitchell Anderson.

*Jaws: The Revenge* fa parte d'a franquicia *[[Jaws (franquicia)|Jaws]]*, estando la cuatrena y zaguer cinta de dita franquicia, dezaga de *[[Jaws (cinta)|Jaws]]* (1975, Steven Spielberg), *[[Jaws 2]]* (1978, Jeannot Szwarc) y *[[Jaws 3-D]]* (1983, Joe Alves). A tamas d'ixo, la suya trama argumental se sitúa dimpués de *Jaws 2*, en obviando los escaicimientos de *Jaws 3-D*. En a cinta se conta cómo *Ellen Brody* contina vivindo en Amity con su fillo menor, *Sean*, y la suya novia *Tiffany*, dimpués de morir su mariu *Martin Brody* d'un infarto de miocardio. *Sean* treballa como policía en Amity y cuan li ordenan retirar una boya d'a mar apareixe un gran tiburón blanco que li arranca lo brazo y finalment lo mata. *Michael*, lo fillo gran d'os *Brody*, torna enta Amity ta lo funeral, con su muller *Carla* y su filla de 5 anyos *Thea*, y convencen a *Ellen* ta que marche con éls enta las Bahamas, a on *Michael* i treballa como biologo marino. En plegar-ie, *Ellen* demana a su fillo que deixe ixe treballo, pero *Michael*, que ha recibiu una beca d'investigación, se niega. D'atra man, *Hoagie*, lo piloto de l'avioneta d'o lugar, siente atracción por *Ellen* y ista li correspon, pero *Michael* no ye guaire conforme. Os problemas prencipian cuan o gran tiburón blanco plega en as Bahamas, a on no ye frecuent a presencia d'animals d'ixa especie, y *Michael* decide aproveitar ta estudiar-lo, mientres que *Ellen* tien a premonición de que lo tiburón blanco los ha seguiu y quiere matar a toda la suya familia.

A cinta s'ambienta en a suya epoca actual (1987) en Massachusetts y las Bahamas, y las suyas escenas se filmoron en Edgartown en a isla de Martha's Vineyard (Massachusetts) y en Bahamas, amás d'en os *[[Universal Studios]]* en Universal City (California).

Se tracta d'una cinta que ha recibiu bels premios y nominacions, pero en iste caso no ye bella cosa positiva, en tractar-se en a suya mayor part de Premios Razzie concedius a las piors cintas.

## Elenco

## Se veiga tamién
* Cine en 1987.
* Cintas de 1987.

## Referencias

## Vinclos externos
*  ''Jaws: The Revenge'' en Internet Movie Database.
*  ''Jaws: The Revenge'' en TCM Movie.
*  ''Jaws: The Revenge'' en Box Office Mojo.
*  ''Jaws: The Revenge'' en Rotten Tomatoes.